Uwe Neuhaus

Uwe Neuhaus (s. 26. marraskuuta 1959) on saksalainen jalkapallovalmentaja ja entinen keskikenttäpelaaja. ==Ura pelaajana== Neuhaus aloitti pelaajauransa SpVgg Erkenschwickissä 1980-luvun alussa. Vuonna 1984 hän siirtyi Rot-Weiss Esseniin, jonka paidassa hän pelasi 2. Bundesliigaa vuosina 1986-1988.Uwe Neuhaus Pelattuaan yhden kauden FC Remscheidissä Neuhaus siirtyi SG Wattenscheidiin. Hän sai paljon vastuuta kaudella 1989/90, joka päättyi Wattenscheidin yllätysnousuun Bundesliigaan. Pääsarjatasolla Neuhaus edusti seuraa neljän kauden ajan, kunnes Wattenscheid putosi sarjaporrasta alemmas. Hän lopetti pelaajauransa Wattenscheidissa kauteen 1994/95. Neuhaus pelasi monipuolisessa roolissa keskikentällä, hyökkääjänä sekä liberona.Uwe Neuhaus ==Ura valmentajana== Valmennusuransa Neuhaus aloitti SG Wattenscheidin II- joukkueen peräsimessä marraskuussa 1995. Hän toimi tehtävässään kesään 1996 saakka. Vuoden tauon jälkeen Neuhaus palasi valmennustehtäviin VfB Hülsin peräsimessä ja siirtyi seurasta kesällä 1998 Borussia Dortmundin organisaatioon apuvalmentajaksi. Neuhaus työskenteli Dortmundin apuvalmentajana kuusi vuotta Matthias Sammerin, Michael Skibben, Bernd Kraussin ja Udo Lattekin valmennustiimeissä.UWE NEUHAUS Hän oli kakkosvalmentajana voittamassa Bundesliigan mestaruutta kaudella 2001/02. Kesällä 2004 hän siirtyi Dortmundin II-joukkueen päävalmentajaksi.Neuhaus coacht die Regionalliga-Elf Huhtikuussa 2005 Neuhaus jätti Dortmundin ja palasi entisen seuransa Rot-Weiss Essenin palvelukseen päävalmentajaksi.Neuhaus soll RWE retten Hän ei kyennyt estämään seuran putoamista 2. Bundesliigasta, mutta sai jatkaa tehtävässään. Kaudella 2005/06 Neuhaus johdatti Essenin Regionalliga Nordin mestariksi ja takaisin 2. Bundesliigaan. Huonosti sujunut syyskausi johti Neuhausin potkuihin marraskuussa 2006.Essen entlässt Uwe Neuhaus Kesällä 2007 Neuhausin ura jatkui 1. FC Union Berlinin päävalmentajana.Neuhaus coacht die "Eisernen" Neuhausin johdolla Union Berlin voitti kaudella 2008/09 3. Ligan mestaruuden ja palasi viiden kauden tauon jälkeen toiseksi korkeimmalle sarjatasolle.Union Berlin erhält Drittliga-Trophäe Neuhausin johdolla Union Berlin vakiinnutti paikkansa 2. Bundesliigan ylemmässä keskikastissa ja sijoittui parhaimmillaan seitsemänneksi. Neuhaus jätti joukkueen seitsemän valmennusvuoden jälkeen kesällä 2014.Uwe Neuhaus leaves Union Berlin – official club statement. Heinäkuussa 2015 Neuhaus teki kaksivuotisen sopimuksen 3. Ligassa pelaavan Dynamo Dresdenin kanssa.Uwe Neuhaus wird neuer Trainer von Dynamo Dresden Neuhausin johdolla Dynamo voitti 3. Ligan mestaruuden ja nousi kaudeksi 2016/17 takaisin 2. Bundesliigan.Aufstieg in Zweite Liga: Dynamo Dresden feiert ohne Fans Dynamo sijoittui kaudella 2016/17 viidenneksi, mikä oli joukkueen paras sijoitus 2. Bundesliigassa. Kaudella 2017/18 Dynamo jäi kauas kärjestä ja päätyi lopulta 14. sijalle. Neuhausin pesti päättyi potkuihin elokuussa 2018.Dynamo Dresden beurlaubt Uwe Neuhaus Joulukuun puolivälissä 2018 Neuhausista tuli Arminia Bielefeldin päävalmentaja.Uwe Neuhaus wird neuer DSC-Cheftrainer Kaudella 2019/20 Neuhaus luotsasi Arminia Bielefeldin 2. Bundesliigan mestariksi ja joukkue nousi pääsarjaan ensimmäistä kertaa sitten kauden 2008/09. Bundesliigassa tulokset olivat vaisumpia ja joukkue juuttui putoamiskamppailuun. Seurajohto päätyi erottamaan Neuhausin maaliskuun alussa 2021, kun viiden ottelun tappioputki oli sysännyt Bielefeldin vain pisteen päähän suorasta putoamisesta.Arminia Bielefeld part ways with head coach Uwe Neuhaus ==Meriitit== ===Päävalmentajana=== * 3. Liga (2): 2009, 2016 * Regionalliga Nord: 2006 ===Apuvalmentajana=== * Saksan mestaruus: 2002 * UEFA Cupin hopeaa: 2002 ==Lähteet== Luokka:Saksalaiset jalkapallovalmentajat Luokka:Saksalaiset jalkapalloilijat Luokka:Vuonna 1959 syntyneet Luokka:Elävät henkilöt